CELEX: 62008TN0028
Language: ro
Date: 2008-01-14 00:00:00
Title: Cauza T-28/08: Acțiune introdusă la 14 ianuarie 2008 — Mars/OAPI — Ludwig Schokolade (marcă tridimensională reprezentând un baton de ciocolată)

12.4.2008   
            
            
               RO
            
            
               Jurnalul Oficial al Uniunii Europene
            
            
               C 92/31
            
         Acțiune introdusă la 14 ianuarie 2008 — Mars/OAPI — Ludwig Schokolade (marcă tridimensională reprezentând un baton de ciocolată)
   (Cauza T-28/08)
   (2008/C 92/64)
   Limba în care a fost formulată acțiunea: engleza
   Părțile
   
      Reclamantă: Mars, Inc. (McLean, Statele Unite ale Americii) (reprezentanți: A. Bryson, Barrister și G. Mills, Solicitor)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura care s-a aflat pe rolul camerei de recurs: Ludwig Schokolade GmbH & Co. KG (Bergisch Gladbach, Germania)
   Concluziile reclamantei
   
               —
            
            
               Anularea deciziei din 23 octombrie 2007 a Camerei a doua de recurs a Oficiului pentru Armonizare în cadrul Pieței Interne (mărci, desene și modele industriale);
            
         
               —
            
            
               pronunțarea în sensul că OAPI suportă propriile cheltuieli de judecată, precum și cheltuielile de judecată efectuate de reclamantă.
            
         Motivele și principalele argumente
   
      Marca comunitară înregistrată care a făcut obiectul unei cereri de declarare a nulității: o marcă tridimensională reprezentând un baton de ciocolată, pentru produse din clasele 5, 29 și 30 — marca comunitară nr. 818 864.
   
      Titularul mărcii comunitare: reclamanta.
   
      Partea care solicită declararea nulității mărcii comunitare: Ludwig Schokolade GmbH & Co. KG
   
      Decizia diviziei de anulare: respinge cererea de declarare a nulității.
   
      Decizia camerei de recurs: anulează decizia diviziei de anulare și declară nulitatea mărcii comunitare.
   
      Motivele invocate: încălcarea articolului 7 alineatul (1) litera (b) și alineatul (3), a articolului 51 alineatul (2), a articolului 73 și a articolului 74 alineatul (1) din Regulamentul nr. 40/94 al Consiliului, întrucât:
   
               —
            
            
               Camera de recurs ar fi trebuit să rețină că forma în discuție se deosebește într-o măsură semnificativă de normele și uzanțele sectorului relevant;
            
         
               —
            
            
               Camera de recurs a solicitat dovada dobândirii caracterului distinctiv în fiecare dintre statele membre relevante, pe baza unei aprecieri de la țară la țară și nu pe baza faptului dacă a dobândit caracter distinctiv pe o parte substanțială a pieței comunitare de batoane de ciocolată;
            
         
               —
            
            
               în decizia atacată, Camera de recurs s-a fundamentat pe un argument care nu fusese invocat anterior nici de Oficiu, nici de Ludwig Schokolade.